1 Amiwa Paulo mutumwa wa Kilishitu Yesu monka mwaswila muchima wa Lesa, ne mwayila mulaye wa bumi walayilwe kupichila mwi Kilishitu Yesu,+2 kwi obewa Timoti mwanami ye natemwa:+Lusa lukatampe ne kifyele ne mutende bifuma kwi Lesa Tata ne kwi Kilishitu Yesu Nkambo yetu bikale pe obewa.3 Namusanchila Lesa, ye ñingijila mwingilo wazhila na jiwi ja mu muchima jatoka byonka byaingijilenga bashakulu bami, byo mbula kuleka kukuvuluka mu milombelo yami ya misashijilo bufuku ne mute.4 Inge navuluka mipolo yobe, nkebesha kukumonapo namba ngyule na lusekelo.5 Mambo mvuluka lwitabilo lobe lwabula bujimbijimbi,+ lonkalwa lwajingapo na bankambo yobe ba bakazhi ba Loisa ne bainobe ba Yunisa, lo naketekela namba luji ne mwi obewa.6 Onkao mambo, mbena kukuvululamo namba uteemeshenga nobe mujilo akya kya bupe kya Lesa kyo watambwile kimye kyo nakutentekele maboko.+7 Mambo Lesa kechi witupele mupashi wa moyo ne,+ bino witupele wa bulume+ ne wa butemwe ne wa kwitulengela kulanguluka bulongo.8 Onkao mambo, obewa kechi wikubile bumvu kusapwila ko usapwila pe Nkambo yetu+ nangwa kungubila bumvu amiwa kaili wanji ne, bino byo upita mu bya malwa+ na mambo a mambo awama saka uketekela mu bulume bwa Lesa.+9 Aye witupulwishe ne kwitwita kuba’mba twikale bazhijikwa,+ kechi na mambo a mingilo yetu ne, bino na mambo a kufuukula kwanji ne lusa lwanji lukatampe.+ Witupele kino myaka ya kala kupichila mwi Kilishitu Yesu,10 Bino luno lusa lwa Lesa lwasolokele patoka kimye Mupulushi kyo amwekele aye Kilishitu Yesu,+ yenka wafumyapo lufu+ ne kusamisha kyeya pa bumi+ ne pa bumbulwakubola+ kupichila mu mambo awama,+11 o natongwejilwe kwikala musapwishi, mutumwa kabiji mufunjishi.+12 O ene mambo o mbena kumanamina bino bintu,+ bino kechi nji na bumvu ne.+ Mambo namuyuka ye naitabila kabiji naketekela namba ukalama akya kyo namushila mu maboko anji kufikatu ne pa joja juba.+13 Saka ukwachisha ku musango* wa byambo byawama+ byo waumvwine kwi amiwa monka mu lwitabilo ne mu butemwe biya na mambo a kwikala mwi Kilishitu Yesu.14 Saka ulama kino kintu kyawama kyo bakupele na mupashi wazhila uji mwi atweba.+15 Obewa wayuka kino amba, banabalume bonse ba mu kibunji kya Asha+ bangalukamo, mwi abo muji ne Figelusa ne Helemojene.16 Aye Nkambo obile lusa ba mu nzubo ya kwa Onesifolusa,+ mambo aye wankoseshenga javula kabiji kechi waubijile bumvu minyololo yami ne.17 Bino byo ajinga mu Loma, wankebele bingi ne kuntaana.18 Aye Nkambo Yehoba* akamubile lusa mu joja juba. Kabiji wayukishatu bulongo mingilo yavula yo aingijile mu Efisesa.
bem_Latn